Diari Oficial de la Generalitat Valenciana


Sumari del DOGV 3401, del 28-12-1998 (1998/10709)

RESOLUCIÓ de 2 de desembre de 1998, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació de l'Addendum per a l'any 1998 al conveni de col·laboració entre el Ministeri d'Economia i Hisenda, Secretaria d'Estat de Comerç, Turisme i de la PIME, i la Conselleria d'Ocupació, Indústria i Comerç de la Comunitat Autònoma de València, per a l'execució dels programes previstos en la Iniciativa PIME de Desenvolupament Empresarial 1997-1999.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3401

Data del DOGV
:   28-12-1998

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   1998/10591


Data del document
:   02-12-1998

Organisme emissor
:   Conselleria de Presidència

Tipus de document
:   Resolució

RESOLUCIÓ de 2 de desembre de 1998, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació de l'Addendum per a l'any 1998 al conveni de col·laboració entre el Ministeri d'Economia i Hisenda, Secretaria d'Estat de Comerç, Turisme i de la PIME, i la Conselleria d'Ocupació, Indústria i Comerç de la Comunitat Autònoma de València, per a l'execució dels programes previstos en la Iniciativa PIME de Desenvolupament Empresarial 1997-1999. [1998/X10705]
  
Subscrit, després de la tramitació prèvia reglamentària, entre el Ministeri d'Economia i Hisenda i la Conselleria d'Ocupació, Indústria i Comerç de la Generalitat Valenciana, el dia 7 de juliol de 1998, un Addendum per a l'any 1998 al conveni de col·laboració entre el Ministeri d'Economia i Hisenda, Secretaria d'Estat de Comerç, Turisme i de la PIME, i la Conselleria d'Ocupació, Indústria i Comerç de la Comunitat Autònoma de València, per a l'execució dels programes previstos en la Iniciativa PIME de Desenvolupament Empresarial 1997-1999, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Addendum, que ha quedat inscrit en el Registre de Convenis amb el número 1185/98, i que figura com a annex d'aquesta resolució.
  
València, 2 de desembre de 1998.- La subsecretària del Secretariat del Govern i Relacions amb les Corts: Catalina Escuín Palop.
  
Addendum per a l'any 1998 al conveni de col·laboració entre el Ministeri d'Economia i Hisenda, Secretaria d'Estat de Comerç, Turisme i de la PIME, i la Conselleria d'Ocupació, Indústria i Comerç de la Comunitat Autònoma de València, per a l'execució dels programes previstos en la iniciativa PIME de desenvolupament empresarial 1997-1999.
  
El dia 17 d'octubre de 1997, es va subscriure el Conveni de Col·laboració entre el Ministeri d'Economia i Hisenda, Secretaria d'Estat de Comerç, Turisme i de la PIME, i la Conselleria d'Ocupació, Indústria i Comerç de la Comunitat Autònoma de València, per a l'execució dels programes previstos en la Iniciativa PIME de Desenvolupament Empresarial 1997-1999.
  
La Conferència Sectorial de la PIME, celebrada el 25 de febrer de 1998, per a l'establiment dels criteris de distribució i la distribució resultant dels fons de la Iniciativa PIME de Desenvolupament Empresarial per a 1998, va acordar que s'introduïren en els convenis subscrits certes modificacions necessàries, a fi d'adaptar-los als criteris establits per al dit exercici pressupostari, acordant, així mateix, la formalització de les mencionades modificacions mitjançant les subscripcions d'addendum als convenis indicats.
  
En virtut de l'anterior, ambdues parts pel present addendum,
  
ACORDEN
  
Primer
  
Suspendre durant l'exercici 1998 allò que s'ha indicat en el segon paràgraf de la clàusula 3.2 del conveni de col·laboració subscrit.
  
Segon
  
Introduir les modificacions següents en la clàusula 3.3:
  
Paràgraf tercer. Tindrà la redacció següent: «Aquesta reserva de crèdit tindrà com a finalitat cobrir les necessitats o demandes imprevistes al llarg de l'execució del pressupost (10%) i el finançament de projectes d'àmbit supraregional (20%)».
  
Paràgraf quart. Tindrà la redacció següent: «Cada Comunitat Autònoma tindrà garantida la utilització del total de la seua aportació a la reserva, per a cobrir les demandes imprevistes, en la mesura que s'haja esgotat la seua part distribuïda i tinga projectes prioritaris avaluats favorablement abans del 30 de juny»
  
Paràgraf vuité. Tindrà la redacció següent: «En relació a la reserva per a atendre projectes d'àmbit supraregionals, la Conferència Sectorial de la PYME, que tingué lloc el 25 de febrer de 1998, ha acordat que competirà a la Mesa de directors generals, a proposta de la DGPIME:
  
Aprovar els projectes referits.
  
Designar la Comunitat o Comunitats Autònomes que gestionaran les subvencions corresponents als projectes esmentats.
  
Determinar la quantia de la subvenció que serà transferida a la Comunitat Autònoma o Comunitats Autònomes que gestionen els projectes esmentats.
  
La part de la reserva que, si fa el cas, no haja estat destinada, per la Mesa de directors generals, a subvencionar projectes supraregionals abans del 15 de novembre, es distribuirà entre les Comunitats Autònomes en cada bloc de zones objectiu (1) i (2 o 5b) en la proporció que a cadascú corresponga, d'acord amb la seua contribució a la reserva de fons supraregionals i serà aprovada pels representants de la CCAA de cada bloc (Mesa de directors generals), a proposta de la Direcció General de Política de la PIME».
  
Llegit per les parts i com a prova de conformitat amb allò que s'ha manifestat en la present addenda, el firmen i rubriquen a Madrid, el 7 de juliol de 1998.
  
Pel ministeri d'Economia i Hisenda,
  
RODRIGO DE RATO Y FIGAREDO
  
Vicepresident 2n del Govern i ministre d'Economia i Hisenda
  
Per la Conselleria d'Ocupació, Indústria i Comerç,
  
DIEGO SUCH PÉREZ